Pramoninis Kesongo regionas
Pramoninis Kesongo regionas (kor. 개성 공업 지구 = Gaeseong Gongeop Jigu, 開城工業地區) – specialus administracinis rajonas Šiaurės Korėjoje, 2002 m. atskirtas nuo Kesongo miesto. Į Kesongo pramonės zoną su vyriausybės palaikymu aktyviai investavo Pietų Korėjos kompanijos šaliai 1998–2008 m. vykdant Šiaurės Korėjos atžvilgiu draugišką Saulės šviesos politiką. Savo laiku Kesongo pramonės zona buvo laikoma vienu didžiausių Šiaurės Korėjos pajamų šaltinių, tačiau veikla joje buvo stipriai apribota pašlijus dvišaliams santykiams 2013 m., o 2016 m. iš rajono pasitraukė paskutiniai Pietų Korėjos darbuotojai. Tolimesnis ilgalaikis pramonės zonos likimas nėra aiškus.